**Cooperation Programme INTERREG V-A Greece-Bulgaria 2014-2020**

***Priority Axis 2****: "Sustainable and Adapted to Climate Change Cross-border Area",*

***Investment Priority 6c*** *"Conservation, Preservation, Promotion and Development of Natural and Cultural Heritage"*

**DESTINATIONS FOR ALL**

**«Initiative for improving the capacity and access to tourist destinations in the cross-border region»**

**Περιγραφή**

Στο σεμινάριο αυτό οι συμμετέχοντες επαγγελματίες του κλάδου του τουρισμού από το Δήμο Θάσου θα έχουν την δυνατότητα να ενημερωθούν για τα πληθυσμιακά στοιχεία και τα χαρακτηριστικά των ΑΜΕΑ, για τις προοπτικές που υπάρχουν στον κλάδο του τουρισμού απευθυνόμενοι σε αυτήν την αγορά, θα κατανοήσουν την έννοια της προσβασιμότητας, θα ενημερωθούν για το νομικό πλαίσιο στην Ελλάδα και για τις αρχές της προσβασιμότητας στις τουριστικές εγκαταστάσεις και υποδομές, στους τουριστικούς χώρους επίσκεψης, στις παραλίες, στα ξενοδοχεία και στους χώρους πολιτισμού.

Τη δεύτερη ημέρα θα παρουσιαστούν μέσα από μια σειρά παραδειγμάτων, καλές πρακτικές και συγκεκριμένα το πώς άλλοι προορισμοί και επαγγελματίες δημιούργησαν προσβάσιμες υποδομές και τι οφέλη αποκόμισαν από αυτή την κίνηση.

Τέλος θα παρουσιαστούν αρχές σχεδιασμού υπηρεσιών και βασικά εργαλεία ώστε οι επαγγελματίες να μπορέσουν να περάσουν στην πράξη στοχευμένα και μεθοδικά.

Το σεμινάριο θα ολοκληρωθεί με έναν κύκλο συζήτησης με τους επαγγελματίες για την υπάρχουσα κατάσταση, τις προοπτικές σε επίπεδο περιοχής, τα πιθανά εμπόδια και τα απαραίτητα επόμενα βήματα, για να κάνουμε την Θάσο ένα τουριστικό ‘’Προορισμό για όλους’’.

**Τόπος Διεξαγωγής: Αίθουσα Καλογερικού, Θάσος**

**Ημερομηνίες Διεξαγωγής: Παρασκευή 15 & Σάββατο 16 Μαρτίου 2019**

Εισηγητής: Γιώργος Βασιλειάδης

Ο κ. Γεώργιος Βασιλειάδης ολοκλήρωσε τις σπουδές του ως Μηχανολόγος Μηχανικός στο Πανεπιστήμιο Θεσσαλίας και εν συνεχεία μετεκπαιδεύτηκε στο αντικείμενο του Στρατηγικού Σχεδιασμού Προϊόντων στο Διεθνές Πανεπιστήμιο Ελλάδος. Ο κ. Βασιλειάδης εργάζεται ως επιστημονικός συνεργάτης στο Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ). Έχει σημαντική εμπειρία σε θέματα υποδομών προσβασιμότητας με έμφαση στον τουρισμό τόσο σε θεωρητικό όσο και σε πρακτικό επίπεδο. Οι ικανότητες στον τεχνικό τομέα έχουν εφαρμοστεί στην πράξη και καλλιεργηθεί στον ιδιωτικό τομέα τα τελευταία 15 χρόνια. Στον σχεδιασμό υπηρεσιών η συνεργασία με το ινστιτούτο Fraunhoffer της Γερμανίας αποτέλεσε σημαντική πηγή γνώσης και εμπειρίας. Αυτός ο συνδυασμός γνώσεων έχει χρησιμοποιηθεί στον ιδιωτικό τομέα για την διαχείριση πελατών και προσωπικού όπως και για την επιτυχή υλοποίηση σχεδιασμού σειρών προϊόντων και υποδομών. Τέλος, τα τελευταία δύο χρόνια συμμετέχει σε διάφορα ερευνητικά προγράμματα που συνδυάζουν όλα τα παραπάνω αντικείμενα.

**ΠΡΟΓΡΑΜΜΑ ΣΕΜΙΝΑΡΙΟΥ**

**Ημέρα 1η: Παρασκευή 15 Μαρτίου 2019**

|  |  |
| --- | --- |
| 14:00 – 14:15 | Προσέλευση – Εγγραφές - Καλωσόρισμα  |
| 14:15 – 16:15 | **1η Θεματική Ενότητα: Προσβάσιμος Τουρισμός** |
| Περιγραφή:Ποια είναι τα χαρακτηριστικά της ομάδας ανθρώπων στην οποία απευθύνεται. Κατηγοριοποίηση των υποομάδων και κατάδειξη σημαντικών δεικτών συμμετοχής όπως κοινωνικοί, οικονομικοί και πολιτιστικοί.  |
| 16:15 – 16:30 | Διάλειμμα |
| 16:30 – 18:30 | **2η Θεματική ενότητα: Προσβασιμότητα**  |
| Περιγραφή:Ορισμός της προσβασιμότητας, νομικό πλαίσιο σε ισχύ και σημασία της προσβασιμότητας. Πρότυπα για αξιολόγηση ιστοσελίδων, αναγκαίες υποδομές χώρων για διάφορες χρήσεις και δραστηριότητες. |
| 18:30 – 19:15 | Ερωτήσεις – Απαντήσεις - Συζήτηση |

**Ημέρα** **2η: Σάββατο 16 Μαρτίου 2019**

09:45-10:00 Προσέλευση

10:00-12:00 **3ηΘεματική Ενότητα: Καλές πρακτικές σε Ελλάδα και εξωτερικό**

 Περιγραφή:

 Παρουσίαση πρότυπων εφαρμογών σε Ελλάδα και εξωτερικό. Ανάλυση των ενεργειών που εκτελέστηκαν και οφέλη που προέκυψαν.

12:00-12:15 Διάλειμμα

12:15-14:15 **4η Θεματική ενότητα: Σχεδιασμός υπηρεσιών προσβασιμότητας**

 Περιγραφή:

 Σε αυτή την θεματική ενότητα θα γίνει μια συνοπτική παρουσίαση αρχών σχεδιασμού υπηρεσιών και θα δοθεί έμφαση στις ιδιαίτερες απαιτήσεις του προσβάσιμου τουρισμού. Στόχος είναι η παροχή των βασικών κατευθύνσεων για την εφαρμογή στην πράξη.

14:15-15:00 Ερωτήσεις-Απαντήσεις – Συζήτηση